ועדת העבודה, הרווחה והבריאות, כנסת 23, פרוטוקול מספר 130, 2021-01-06 09:45

חיים כץ: בוקר טוב.

חיים כץ: היום 6 בינואר 2021, כ"ב בטבת התשפ"א.

חיים כץ: אני מתכבד לפתוח את ישיבת העבודה והרווחה בנושא תקנות המזון, בנושא:

חיים כץ: הצעת צו הגנה על בריאות הציבור (מזון) (הארכת תקופת תוקפן של הנחיות.

חיים כץ: היו לנו שני דיונים.

חיים כץ: שני דיונים שלא הארכנו את הצו.

חיים כץ: לא הארכנו את הצו בגלל שאלי לא רצה לעבוד.

חיים כץ: ואני פניתי לשר הבריאות יותר מפעם אחת.

חיים כץ: הוא לא רצה לעבוד ויכול להיות שבשל זה הוא הלך הביתה.

חיים כץ: אני אתמול דיברתי עם שר הבריאות, ואמרתי לו: אני מאריך את התקנות האלה, נותן להן עוד חצי שנה, בתנאי שתוך שלושה חודשים אתם מביאים שתי תקנות הכי קלות לכם.

חיים כץ: הכי קלות.

חיים כץ: תמצאו משהו שהכי נוח לכם לעשות, הכי קל, שנדע שהתחלנו.

חיים כץ: זאת הייתה ההתניה.

חיים כץ: זאת הייתה ההתניה.

חיים כץ: ולכן זה פחות משלושה חודשים, אבל אי שם – הבחירות ב-23 במרץ – בואו נגיד, זה יום שלישי, 18 במרץ תקבעי פה - - -

נעה בן שבת: אני לא בטוחה שנוכל לדון בו בוועדה.

חיים כץ: נוכל, נוכל.

חיים כץ: נביא אישור - - -

ענת כהן שמואל: ועדת הסכמות.

ענת כהן שמואל: אבל זה סמוך לבחירות.

נעה בן שבת: מוועדת הסכמות?

חיים כץ: כן.

נעה בן שבת: זה מאוד סמוך לבחירות.

ענת כהן שמואל: לא יאפשרו לך, חיים.

ענת כהן שמואל: זה סמוך מאוד מאוד.

חיים כץ: אז הוא עוד פעם עושה צחוק ממה שאנחנו עושים.

חיים כץ: אני לא רגיל לעשות צחוק ממה שאני עושה.

חיים כץ: אני לא אוהב לצחוק על עצמי.

ענת כהן שמואל: אבל יש הנחיה אחת שכמעט מוכנה.

פנינה אורן שנידור: אני אשמח להתייחס.

חיים כץ: מה?

פנינה אורן שנידור: אני אשמח להתייחס, כבוד היושב-ראש.

חיים כץ: אני לא שומע אותך.

פנינה אורן שנידור: אמרתי שאני אשמח להתייחס לעניין.

חיים כץ: עזבי להתייחס.

חיים כץ: מתי את יכולה הכי מוקדם להביא תקנה אחת?

חיים כץ: אחת.

פנינה אורן שנידור: אז אני רוצה, ברשותך, להתייחס.

חיים כץ: בבקשה.

חיים כץ: תציגי את עצמך.

פנינה אורן שנידור: אז בוקר טוב לכולם.

פנינה אורן שנידור: שמי פנינה אורן שנידור, סגנית מנהל שירות המזון הארצי ובהיעדרו משמשת ממלאת המקום.

חיים כץ: וכשהוא הולך את ממלאת מקום קבועה?

חיים כץ: כשהוא הולך עוד חודש?

חיים כץ: את לא יודעת?

פנינה אורן שנידור: אלי גורדון עזב את שירות המזון הארצי ב-31 בדצמבר 2020.

פנינה אורן שנידור: ומאז אני משמשת ממלאת המקום.

חיים כץ: מצוין.

פנינה אורן שנידור: עד שיהיה מכרז קבוע לתפקיד.

חיים כץ: הבנתי.

פנינה אורן שנידור: ולכן זאת התשובה שכרגע אני יכולה לתת.

פנינה אורן שנידור: אבל בכל זאת - - -

חיים כץ: הוא היה צריך לעזוב לפני שלוש שנים, כי הוא לא עשה כלום.

פנינה אורן שנידור: כבוד - - -

חיים כץ: אני אומר את זה בוועדה פורמלית, לפרוטוקול.

חיים כץ: לא יכול להיות שיצחקו ככה על הוועדה.

פנינה אורן שנידור: ובכל זאת - - -

חיים כץ: ובכל זאת, הוא הצליח להישאר עוד שלוש שנים ואת ממלאת מקום.

פנינה אורן שנידור: ובכל זאת, אני, ברשותך, יכולה להציג את התוכנית ולהתחייב על שלושה דברים מרכזיים שבכוונתנו להגיש לוועדה על מנת שיהיה סביר בשנה הקרובה.

חיים כץ: מתי?

פנינה אורן שנידור: בשנה הקרובה.

חיים כץ: זאת אומרת, אם לא יהיה בחצי השנה, לא יאריכו יותר?

פנינה אורן שנידור: לא, רגע, שנייה.

פנינה אורן שנידור: אבל כבוד היושב-ראש, תן לי, בבקשה, את ההזדמנות.

חיים כץ: אני אתן לך, אבל בואי שתביני.

פנינה אורן שנידור: אני מבינה.

חיים כץ: את מבקשת עכשיו הארכה לשנה.

פנינה אורן שנידור: לא.

פנינה אורן שנידור: לא.

פנינה אורן שנידור: אני לא מבקשת הארכה לשנה.

פנינה אורן שנידור: אני רוצה להציג שבתוכנית 2021, בחצי שנה הקרובה, שירות המזון הארצי יגיש לוועדה תקנות על המזהמים, המזהמים הכימיים, על דרך של אימוץ החקיקה האירופית.

פנינה אורן שנידור: התקנות האלה, חלקן יצאו להערות הציבור ולאחר חשיבה מחודשת שירות המזון החליט שאת התקנות המזהמים הכימיים הוא יפעל לפי – יאמץ את החקיקה האירופית, חקיקה האירופית על כל מה שמשתמע מכך.

פנינה אורן שנידור: אני בטוחה שהנושא הזה ייתן מענה להמון מהחסמים ומהצורך שלנו מצד אחד גם לאפשר, למנוע חסמים ביבוא וחסמים בשוק המקומי וגם להבטיח את בריאות הציבור.

פנינה אורן שנידור: ולכן לזה אנחנו מתחייבים.

פנינה אורן שנידור: התקנות האלה שנגיש בחצי השנה הקרובה הן בעצם אמורות לבטל בין ארבעה לשישה - - -

חיים כץ: זו התחייבות שלך כממלאת מקום?

פנינה אורן שנידור: כן.

חיים כץ: בחצי השנה הקרובה?

פנינה אורן שנידור: בחצי השנה הקרובה.

פנינה אורן שנידור: בנוסף לכך, אני באה ואומרת בנוסף שיש תקנות נוספות שאנחנו נדרשים אליהן גם מהצו וגם ממחויבות משפטית להגיש.

פנינה אורן שנידור: אנחנו מעלים אותן לאתר להערות הציבור.

פנינה אורן שנידור: אלה תקנות של תוספי מזון שכוללות בתוכן חמש מהנחיות.

פנינה אורן שנידור: התקנות האלה הן מורכבות.

פנינה אורן שנידור: תהיה פה עבודה לא פשוטה, גם מול משרד המשפטים וגם בשלב של הערות הציבור.

פנינה אורן שנידור: ואותן אנחנו יכולים להתחייב להביא לוועדה במהלך השנה.

פנינה אורן שנידור: אני לא יכולה להתחייב אם זה יהיה אחרי יוני או לפני יוני.

פנינה אורן שנידור: אבל זו תוכנית העבודה.

חיים כץ: לפני יוני יהיו לנו תקנות?

פנינה אורן שנידור: של המזהמים הכימיים.

חיים כץ: אוקיי.

חיים כץ: אז אני מקווה שרשות המזון תצא לדרך חדשה ושיבחרו בן אדם – דרך אגב, את מתמודדת?

פנינה אורן שנידור: כן, כמובן.

חיים כץ: טוב.

פנינה אורן שנידור: אני מקווה שבזה לא הרסתי - - -

חיים כץ: אז נאחל מפה הצלחה, שתוכלי לממש את ההתחייבות שלך.

חיים כץ: ואנחנו נאשר לה את החצי השנה?

חיים כץ: נאשר לה.

נעם דן: יושב-ראש הוועדה, אפשר את זכות הדיבור, בבקשה?

נעם דן: זאת נעם ממשרד האוצר.

חיים כץ: כן, בבקשה, נעם.

נעם דן: קודם כול, שלום.

נעם דן: אנחנו רוצים לאחל המון הצלחה לפנינה.

נעם דן: אנחנו מאוד מאמינים בה פה במשרד האוצר.

נעם דן: אבל אנחנו חושבים שצריך לתת את הארכה תוך התניה בקידום התקנות שהן הכי משפיעות על היבוא ועל יוקר המחיה, שאלה מתכות כבדות ומיקרוביולוגיה.

נעם דן: מדובר בהנחיות שסוטות מהתקינה הבין-לאומית ומהוות חסם יבוא למגוון רחב של מוצרים.

חיים כץ: זה מה שאמרת, נכון?

קריאה: כן.

נעם דן: הבדיקה של משרד הכלכלה הראתה שכל הנטל הרגולטורי במזון רגיש מביא לעוד 140,000 ש"ח שיבואן בינוני בשנה, בזמן יבוא ממוצע של 120 יום.

נעם דן: אנחנו מוכנים להיות שם עם משרד הבריאות, לסייע לו בכל העבודה המקצועית והמשפטית, כולל- - - על מנת שתוך חצי שנה גם תקנות מיקרוביולוגיה ומתכות כבדות יהיו כלולות בעניין.

חיים כץ: מאה אחוז.

פנינה אורן שנידור: אני, ברשותך, רוצה להתייחס.

חיים כץ: בבקשה.

פנינה אורן שנידור: אז קודם כול, התקנות של מתכות כבדות כלולות, גלומות בתוך.

פנינה אורן שנידור: כשאנחנו אומרים תקנות המזהמים הכימיים - - -

חיים כץ: אני יודע.

חיים כץ: זה סעיף ב.

פנינה אורן שנידור: זה כולל - - -

חיים כץ: מיקרוביולוגיה – דגים, מוצרי חלב, ירקות קפואים, מאפים, בשר, פיצות קפואות וכו' וכו'.

פנינה אורן שנידור: לא.

פנינה אורן שנידור: סליחה, כבוד יושב-ראש הוועדה.

פנינה אורן שנידור: מזהמים כימיים זה לא מזון.

פנינה אורן שנידור: מזהמים כימיים הם בעצם תוצרים שנמצאים במזון, זאת אומרת, שהם מזהמים שיכול להיות משימושים כימיים סביבתיים, כגון מתכות כבדות, או מיקוטוקסינים, שהם התפרקות של רעלנים כתוצאה מתנאי אחסון כאלה ואחרים.

פנינה אורן שנידור: הרשימה של המזהמים הכימיים היא רשימה של מזהמים שמגיעים למזון כתוצאה מתהליכים - - -

חיים כץ: את מהנדסת מזון?

פנינה אורן שנידור: כן.

חיים כץ: כן?

פנינה אורן שנידור: אני בוגרת טכנולוגיה של מזון.

פנינה אורן שנידור: ותואר שני בביוכימיה ובתזונה.

חיים כץ: כמה שנים?

פנינה אורן שנידור: כמה שנים למדתי?

חיים כץ: כן.

פנינה אורן שנידור: אני בוגרת תואר שני בביוכימיה ובתזונה ותואר ראשון בפקולטה לחקלאות.

פנינה אורן שנידור: למדתי שם כחמש שנים.

פנינה אורן שנידור: יש לי תואר שני נוסף במינהל עסקים ותואר שני נוסף במדיניות ציבורית באוניברסיטת תל אביב.

חיים כץ: מדיניות ציבורית עוזר פה למזון.

פנינה אורן שנידור: עוזר פה בכלל.

פנינה אורן שנידור: ואני 28 שנים בשירות הציבור.

פנינה אורן שנידור: אז זה עוזר לי.

חיים כץ: טוב.

פנינה אורן שנידור: אני רק אתייחס לעניין של המזהמים המיקרוביולוגיים.

פנינה אורן שנידור: אני באתי לפה גם לומר אמירה בתחום.

פנינה אורן שנידור: לצערי הרב, אנחנו, בכוונתנו להגיש את התקנות של מיקרוביולוגיה עד סוף השנה.

פנינה אורן שנידור: זה מאוד מאוד מורכב, אבל אני לא - - -

נעה בן שבת: רגע, מה זה המיקרוביולוגיה?

פנינה אורן שנידור: העולם של המזהמים מתחלק למזהמים כימיים ולמזהמים ביולוגיים.

פנינה אורן שנידור: מיקרוביולוגיה זה סלמונלה, זה אי קולי, זה ליסטריה.

פנינה אורן שנידור: אנחנו עובדים על זה.

פנינה אורן שנידור: לצערי הרב, בלוחות זמנים האלה, אני יכולה לומר שעד סוף השנה אנחנו נגיש תקנות לאגף תזכירים.

פנינה אורן שנידור: אני לא יכולה להתחייב שנגיע למיצוי ולהגיש טיוטה מוגמרת לוועדה, אבל זה בהחלט בתוכנית העבודה שלנו.

פנינה אורן שנידור: ואלה משימות דגל שבין שאר המשימות אנחנו עושים.

פנינה אורן שנידור: וכמובן, יושב-ראש הוועדה, אם יורשה לי לומר דבר נוסף.

פנינה אורן שנידור: כתיבה של התקנות הוא הליך מורכב, הליך מאתגר ויש- - -

חיים כץ: שזה שלוש שנים לא הצלחתם לעשות כלום.

חיים כץ: אל תסבירי.

פנינה אורן שנידור: ובכל זאת.

חיים כץ: אל תסבירי.

פנינה אורן שנידור: אני לא מסבירה.

חיים כץ: שלוש שנים לא עשיתם כלום.

חיים כץ: ציון נכשל.

חיים כץ: אם זה היה עסק פרטי – סגור; פרנסה אין.

פנינה אורן שנידור: ולכן אנחנו - - -

חיים כץ: ולכן לא צריך.

חיים כץ: לכן תעשו.

חיים כץ: שלוש שנים.

פנינה אורן שנידור: ולכן אנחנו מתכוונים לעשות.

חיים כץ: ומי בעד האישור?

נעה בן שבת: רגע, אנחנו נקרא אותן.

נעה בן שבת: יש לנו תיקון.

ענת כהן שמואל: היא צריכה להקריא.

חיים כץ: תקריאי.

נעה בן שבת: "צו הגנה על בריאות הציבור (מזון) (הארכת תקופת תוקפן של הנחיות והוראות נוהל) (תיקון), התשפ"א -2021 זאת אומרת, הם רצו שהתקנה של אספארטאם תפוג ביום תחילתן של התקנות החדשות.

חיים כץ: עד מתי זה מוארך?

נעה בן שבת: עד 31 בדצמבר 2020.

נעה בן שבת: זאת אומרת, זה כבר מועד שחלף.

נעה בן שבת: הם רצו לעשות גשר.

נעה בן שבת: היו להם שבועיים ריק והם רצו למנוע שיהיה שבועיים ריק עד תחילתן של התקנות החדשות בנושא ממתיקים שייכנסו לתוקף - - -

חיים כץ: 30 בדצמבר 2020, זה מועד שחלף.

נעה בן שבת: חלף.

חיים כץ: זאת אומרת, מה עכשיו שלא הארכנו להם?

נעה בן שבת: לא הארכנו להם, אבל יש פה הארכה רטרואקטיבית.

נעה בן שבת: זה הסעיף השני שלנו, שאומר שהתחילה של הצו הזה היא ביום א' בטבת התשפ"א (16 בדצמבר 2020).

חיים כץ: ואז זה מגיע עד?

נעה בן שבת: אז אמרנו כך.

נעה בן שבת: זה התחיל מ-16 בדצמבר שעד אז הצו הקודם היה בתוקף.

נעה בן שבת: אז מ-16 בדצמבר מתחיל לחול הצו הזה שמאריך עד 16 ביוני לכול הדברים, חוץ מתקנות אספארטאם שנגמרו כבר ב-31 בדצמבר 2020.

נעה בן שבת: פשוט רצו ליצור רצף חקיקתי.

ענת כהן שמואל: נוצר גשר.

ענת כהן שמואל: גשר חקיקתי.

נעה בן שבת: מבחינת ההוראות.

נעה בן שבת: זה מצחיק וזה נראה - - -

חיים כץ: תראו, איך אנחנו פה בכנסת מכמתים את החיים ונותנים לגורמים הממשלתיים שלא לעשות את עבודתם.

חיים כץ: ואנחנו עושים צחוק מעצמנו וצחוק מהכנסת.

נעה בן שבת: אבל אני חושבת שלאמירה של הוועדה היה, במקרה הזה, משקל.

נעה בן שבת: בסדר.

נעה בן שבת: אני מקווה שלא נצטרך לפטר אנשים.

נעה בן שבת: אני מקווה שאנשים יעשו את העבודה שלהם.

נעה בן שבת: ואנחנו נעבוד מתוקן ולא נכמת את הכול ונעשה דברים שלא ייעשו, כי אלה דברים שלא ייעשו.

נעה בן שבת: יחד עם זה, בצוק העיתים, ניתן לכם קרדיט כי בכל זאת נעשה משהו אחרי הרבה מאוד שנים.

נעה בן שבת: נצביע על הקראה של היועצת המשפטית נעה בן שבת, כפי שהקריאה.

נעה בן שבת: אז אנחנו מאריכים את זה עד?

נעה בן שבת: עד 16 ביוני 2021.

חיים כץ: 16 ביוני.

חיים כץ: ועד אז את מביאה את התקנות הראשונות.

חיים כץ: לא באותו יום.

פנינה אורן שנידור: בעזרת השם, אנחנו נוציא את זה לפני.

חיים כץ: מאה אחוז.

חיים כץ: מי בעד, ירים את ידו?

פנינה אורן שנידור: הצבעה

חיים כץ: וכל חברי הכנסת שנמצאים בדיון, והם אחד במספר, הצביעו פה אחד על ההצעה הזאת.

חיים כץ: אנחנו מאריכים ולא סוגרים את רפורמת המזון, כפי שהיינו צריכים לעשות אולי.

חיים כץ: תודה רבה.

חיים כץ: הישיבה נעולה.

פנינה אורן שנידור: תודה רבה על ההזדמנות.